****Sak 3:
Årsmelding fra styret for 2021****

*Forslagsstiller: Styret*

### Innledning

Tromsø ble beste SV-kommune i landet. I Tromsø fikk SV 15,2% og ble nest største parti. Selv om dette bidro til at SV kom inn på Stortinget fra Troms, var det ikke nok til at vi nådde målet om å ta direktemandat.

Etter et solid valgresultat har SV fått en nøkkelposisjon i Stortinget. Muligheten blir brukt til å lage forandring for folk. Det nye flertallet må bety en grønnere og mer rettferdig retning for landet.

Årsmeldingen er styrets gjennomgang av arbeidsplanen for foregående år. Arbeidsplanen for 2021 følger som [*vedlegg 1*](#_Vedlegg_1:_Arbeidsplanen_1)*,* en liste over arrangementer følger som[*vedlegg 2*](#_Vedlegg_2:_Liste_1)*,* valgkamprapporten for 2021 følger som [*vedlegg 3*](#_Vedlegg_3._Valgkamprapport)*,* og en liste over folkevalgte- og tillitsvalgte følger som[*vedlegg 4.*](#_Vedlegg_4:_Liste)

### Styrets sammensetning

Styret har i 2021 bestått av

* Matias Hogne Kjerstad (leder),
* Marie Hella Lindberg (nestleder),
* Edvard Bjørnson (sekretær),
* Line Solbakken (kasserer)
* Pål Julius Skogholt(gruppeleder),
* Maja Sandvik Lockert,
* Abdalla Ali Mohammed,
* Célia Figueiredo (kvinnepolitisk leder) (frem til mai 2021),
* Stein Valkoinen,
* Regine Rostad (Sosialistisk Ungdom),
* Reinaldo Montalvao,
* Erling Petter Hæsken Trones (studentlaget)
* Ada Sofie Jackobsen (møtende varamedlem),
* Peter André Jensen (møtende varamedlem),
* Helga Wigdel (møtende varamedlem) (frem til november 2021),
* og Reidun Berntsen Heggen(møtende varamedlem).

## Styrets arbeid

Styret har hatt 10 ordinære styremøter, 6 valgkampstyremøter og behandlet 94 saker i perioden 24. februar 2021 til 5. januar 2022. Styremøtene varer i utgangspunktet i to timer, og avholdes normalt én gang i måneden i uken før kommunestyremøtene. Omtrent halvparten av møtene har vært digitale.

Styret samarbeider med Tromsø Sosialistisk Ungdom ved at SU er representert i SVs styre. Styret ivaretar en samarbeidsavtale med Fagforbundet avdeling 177 (Tromsø kommune) sammen med kommunestyregruppa. Det ble også avholdt et medlemsmøte sammen med Fagforbundet.

Styret avholdt et digitalt strategimøte med kommunestyregruppen, Torgeir Knag Fylkesnes og Bjarne Rohde 23. januar 2021. Det ble også holdt styreskolering 25. mars 2021.

### Medlemsutvikling

2012: 172
2013: 189
2014: 190
2015: 199
2016: 203
2017: 232
2018: 262
2019: 323
2020: 329
2021: 390

Tromsø SV satte ny medlemsrekord.

### Vurdering av hvordan arbeidsplanen er gjennomført

Styret vil nedenfor gjøre rede for handlingene som ble vedtatt i arbeidsplanen, før styret deretter vurderer gjennomføringen. Arbeidsplanen følger av [*vedlegg 1*](#_Vedlegg_1:_Arbeidsplanen_1)*,* mens en liste over arrangementer rettet mot medlemmer følger av [*vedlegg 2.*](#_Vedlegg_2:_Liste_1) Valgkamprapporten følger som [*vedlegg 3.*](#_Vedlegg_4._Forretningsordenen)

I arbeidsplanen for 2021 skulle styret

* *«Arrangere møter om aktuelle tema, og legge til rette for gode vedtak.»*
* *«Arrangere ulike lavterskeltiltak/sosiale tiltak for at det skal bli lettere å bli med i partiarbeidet, spesielt rettet mot nye medlemmer»*
* *«Utvikle et bedre opplærings- og skoleringstilbud i Tromsø SV»*
* *«Holde medlemsrettende aktiviteter i løpet av 2021 om lokale/nasjonale temaer. Halvparten av møtene legges opp med flere innledere og diskusjon, hvor også publikum kan delta»* og
* *«etterstrebe å ha arrangementer og partiaktiviteter utenfor de sentrale områdene av Tromsø.».*

Styret har avholdt færre medlemsmøter enn i 2020. Tromsø SV har avholdt 13 møter i 2021. Slik var det også forrige valgkampår. Folkemøtet og valgvaken var de største arrangementene målt i antall deltakere, men også valgkampfrokosten, villmarkskvelden og arrangementet som var istedenfor valgkampåpning (Sosialistisk Venstreparty med Torgeir Knag Fylkesnes) var godt besøkte arrangementer. Styret har i år lykkes med å avholde ulike lavterskeltiltak/sosiale tiltak, og har blant annet avholdt valgkampsfrokosten og møtet for nye medlemmer. Sted, tidsbruk og tema kunne ha vært endret for noen av møtene, slik at det blir enklere for medlemmer å delta. Styrets opplærings- og skoleringstilbud har bestått i at aktuelle temaer har blitt tatt opp. Det ble avholdt aktivitet i distrikts-Tromsø i valgkampen, blant annet ved at Sjarkturneen kom i land og ved at SV tok initiativ til en debatt om fiskeripolitikk i Tromvik.

Styret mener at det alt i alt har gjennomført arbeidsplanen på en tilfredsstillende måte. Den store utfordringen for laget har vært å gi flere mennesker oppgaver. Dette problemet er fremdeles uløst. Mange har i dag lyst til å bidra til å fremme rettferdighet og miljø, men får ikke muligheten på grunn av Tromsø SVs organisering.

### Om valgkampen

Denne delen av årsmeldingen skal handle om det viktigste målet i arbeidsplanen for 2021. Målet var å *«[f]å et direktemandat til Stortinget fra Troms».* Målet ble ikke nådd og SV fikk utjevningsmandat i Troms. I arbeidsplanen var handlingen *«Drive en aktiv og utadrettet valgkamp på SVs arbeidsprogram».* Deler av denne teksten er gjentakelse fra valgkamprapporten [*se vedlegg 3*](#_Vedlegg_4._Forretningsordenen)*.*

SV i Troms’ nominasjonsliste ble vedtatt på digitalt fylkesårs- og nominasjonsmøte 12. til 14. februar 2021. Kandidatene fra lokallaget var Torgeir Knag Fylkesnes (1. plass) og Sigrid Bjørnhaug Hammer (4. plass). Parabaran Rajalingam fra Karlsøy sto på 7. plass. SVs arbeidsprogram ble vedtatt på landsmøtet 23. til 25. april 2021. Tromsø SV fikk en rekke gjennomslag i arbeidsprogramprosessen i forkant. Det var også 10 løfter for Nord-Norge, som ble lansert i valgkampen. Disse ble ikke forankret i styret.

Styret startet arbeidet med valgkampen på våren. Styret engasjerte Benjamin Arvola Notkevich og Maja Sandvik Lockert som valgkampssekretærer. Styret vedtok ikke en valgkampstrategi, men diskuterte flere utkast. Det ble satt ned en valgkampgruppe i Tromsø, i tillegg til den for Troms. For den i Tromsø deltok Matias Hogne Kjerstad, Marie Hella Lindberg, Edvard Bjørnson, Line Solbakken, Maja Sandvik Lockert, Benjamin Arvola Notkevich og Parabaran Rajalingam. De utgjorde arbeidsutvalget i Tromsø SV, valgkampsekretærene og lokallagslederen i Karlsøy SV. Valgkampgruppen hadde tilnærmet ukentlige møter fra april til sommerferien. Styret og kommunestyregruppen ringte alle medlemmene gjennom en rekke dugnadsrunder før sommerferien.

Etter sommeren hadde styret valgkampstyremøte én gang i uken. Dette ble gjennomført digitalt og varte en halvtime. Møtene hver morgen på Kaffebønna ble denne gangen byttet ut med et digitalt møte, der også stortingssekretariatet deltok. Disse møtene handlet utelukkende om media. Det var en flytende organisering mellom valgkampen i Tromsø og valgkampen i Troms.

Den viktigste og avgjørende ressursen var at medlemmer, tillitsvalgte og kandidater brukte fritiden til å kjempe for SV og SVs politikk. De små bidragene var viktigere enn de store, da de mange små bidragene utgjorde den store forskjellen. Det ble avholdt minst 47 ulike aktiviteter i valgkampen. Organisatorisk var valgkampen sterkere enn i 2019. Medlemmene la løpesedler i postkasser i hele Tromsø i to runder. En gang før sommeren og en gang etter sommeren. Det ble avholdt 11 ringedugnader, der frivillige ringte potensielle velgere. De vanlige standene, én gang i uken, lørdagen de siste seks helgene, enkelte helger før det og en rekke ytterligere ganger ble avholdt igjen. Det var tydeligere for de frivillige hvordan de kunne delta i denne valgkampen enn i 2019. Det var enkelt å få tak i frivillige og mange ville bidra.

Svært mange kandidater, tillitsvalgte og ikke minst støttespillere, bidro med å skrive kronikker på vegne av SV. Takket være Torgeir Knag Fylkesnes’ gode medieteft og sterk kompetanse blant de som arbeidet med valgkamp på fulltid hadde Tromsø SV og SV i Troms også de beste medieutspillene i store deler av valgkampen. Støyen rundt stortingsboligen til Torgeir Fylkesnes Fylkesnes gjorde at vi tapte en del stemmer i innspurten.

I år produserte vi en gode annonser i både nettaviser, papiraviser, på Facebook/Instagram og gjennom Google. Annonsekjøpet i aviser var større enn i 2019. I tillegg produserte vi en radioannonse, tre annonser på Youtube og en videoannonse på Snapchat. Neste valgkamp må vi bruke våre folk mer. Vi må sørge for at folk som har sagt ja til å bli tatt bilde/video av, får den muligheten. Kjennskap er viktig ved politisk budskap.

Valgkampen oppnådde ikke målet om at SV skulle ta direktemandat i Troms. Til å være en valgkamp som mislyktes, var ikke 2021-valgkampen så verst. Medlemmer, frivillige, tillitsvalgte, folkevalgte og kandidater sine bidrag i Tromsø endret flertallet på Stortinget og ga oss muligheten til å skape et grønnere og mer rettferdig Norge.

Tromsø, 5. januar 2022

Matias Hogne Kjerstad Line Solbakken Pål Julius Skogholt

(sign.) (sign.) (sign.)

Stein Valkoinen Abdalla Ali Mohammed Maja Sandvik Lockert

(sign.) (sign.) (sign.)

Reinaldo Montalvao Erling Petter Trones

(sign.) (sign.)

Vedlegg:

1 Arbeidsplanen for 2021
2 Liste over arrangementer
3 Valgkamprapporten for 2021
4 Liste over folkevalgte og tillitsvalgte

Vedlegg 1: Arbeidsplanen for 2021

Arbeidsplan for styret i Tromsø SV 2021

Dette dokumentet skal veilede arbeidet i Tromsø SV i 2021. Planen er retningsgivende og må oppdateres etter hvert.

2021 er et stortingsvalgår. Vi ønsker å bruke året på en solid og god valgkamp, samt å øke medlemstallet ytterligere. Målet må være en stadig vekst i medlemsmassen, men dette vil igjen by på utfordringer når det gjelder å involvere våre medlemmer i partiarbeide og politikkutvikling.

Vi vil gi medlemmene gode kanaler for innvirkning på poltikken i Tromsø kommune, samt legge til-rette for at medlemmer skal ha innflytelse på prosesser sentralt i partiet.

Tromsø SVs mål for året:

* Legge til rette for at medlemmene får reell innvirkning på politikken i Tromsø
* Skape politisk utviklingsverksted for våre medlemmer
* Jobbe for å få størst mulig gjennomslags kraft for vår politikk i kommunestyret samt ta eierskap til våre saker.
* Få et direktemandat til Stortinget fra Troms

Handlinger:

* Arrangere møter om aktuelle tema, og legge til rette for gode vedtak
* Arrangere ulike lavterskeltiltak/sosiale tiltak for at det skal bli lettere å bli med i partiarbeidet, spesielt rettet mot nye medlemmer
* Kommunisere godt med medlemmer og andre ved bruk av sosiale medier, e-post og andre kanaler
* Utvikle et bedre opplærings- og skoleringstilbud i Tromsø SV
* Holde medlemsrettende aktiviteter i løpet av 2021 om lokale/nasjonale temaer. Halvparten av møtene legges opp med flere innledere og diskusjon, hvor også publikum kan delta
* Styret skal etterstrebe å ha arrangementer og partiaktiviteter utenfor de sentrale områdene av Tromsø
* Drive en aktiv og utadrettet valgkamp på SVs arbeidsprogram

Vedlegg 2: Liste over arrangementer

|  |
| --- |
| Liste over arrangementer 2021 |
| 21. januar  | Digitalt årsmøte i Tromsø SV. Innledning ved Kari Elisabeth Kaski  |
| 16. mars | Digitalt møte om rusreformen. Innledning med Kenneth Hellberg |
| 29. april | Nettkonferanse om heltid – Vi vil ha fast jobb og trygg inntekt. Innledning ved Kirsti Bergstø og Siv Karin Kjøllmoen. Arrangement sammen med Fagforbundet avd. 177 (Tromsø kommune) |
| 28. juli  | Valgkampsfrokost. Appell ved Torgeir Knag Fylkesnes |
| 20. august  | Sosialistisk Venstreparty med Torgeir Knag Fylkesnes |
| 25. august | Folkemøte med Audun Lysbakken |
| 31. august | Villmarkskveld/Vandring i Tromsømarka med Arne Nævra |
| 11. september | Gatefest. Ta havet tilbake |
| 13. september | Valgvake på Ølhallen. Appell Torgeir Knag Fylkesnes  |
| 13. oktober | Invitasjon til samrådsmøte om skolestruktur. Innledning Benjamin Arvola Notkevich |
| 2. november | Møte for nye medlemmer på Yonas pizzeria |
| 17. november | Kommunebudsjettet for 2022. Innlending Pål Julius Skogholt og Gunhild Johansen  |
| 25. november | Seksuelle overgrep som folkehelseproblem. Innledning Lene Sivertsen |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

|  |  |
| --- | --- |
|  |  |

## ****Vedlegg 3. Valgkamprapport for Tromsø SV 2021****

****Valgkamprapport for Tromsø SV 2021****

# 1 Innledning

Lokallaget hadde i likhet med fylkeslaget satt som mål at 12% av velgerne skulle stemme på SV i Troms, slik at SV fikk direktemandat. Målet ble ikke nådd. 10,8% av velgerne stemte på SV i Troms, og SVs kandidat Torgeir Knag Fylkesnes fikk utjevningsmandatet.

Tromsø kommune ble den kommunen der flest stemte SV i landet, 15,2%. Dette er en oppgang på 0,4% fra stortingsvalget i 2017, men en nedgang på 0,8% fra kommunevalget i 2019.

SV-nasjonalts fremgang bidro til å endre sammensetningen på Stortinget, slik at Høyre-regjeringen mistet sitt flertall.

Målet med denne rapporten er å evaluere valgkampen i Tromsø.

# 2 Organisering

SV i Troms’ nominasjonsliste ble vedtatt på fylkesårs- og nominasjonsmøte 12. til 14. februar 2021. Kandidatene fra lokallaget var Torgeir Knag Fylkesnes (1. plass) og Sigrid Bjørnhaug Hammer (4. plass). Parabaran Rajalingam fra Karlsøy sto på 7. plass. SVs arbeidsprogram ble vedtatt på landsmøtet 23. til 25. april 2021. Det var også 10 løfter for Nord-Norge, som ble lansert i valgkampen. Disse ble ikke forankret i styret.

Styret startet arbeidet med valgkampen på våren. Styret engasjerte Benjamin Arvola Notkevich og Maja Sandvik Lockert som valgkampssekretærer. Styret vedtok ikke en valgkampstrategi, men diskuterte flere utkast. Det ble satt ned en valgkampgruppe i Tromsø, i tillegg til den for Troms. For den i Tromsø deltok Matias Hogne Kjerstad, Marie Hella Lindberg, Edvard Bjørnson, Line Solbakken, Maja Sandvik Lockert, Benjamin Arvola Notkevich og Parabaran Rajalingam. De utgjorde arbeidsutvalget i Tromsø SV, valgkampsekretærene og lokallagslederen i Karlsøy SV. Valgkampgruppen hadde tilnærmet ukentlige møter fra april til sommerferien. Styret ringte alle medlemmene gjennom en rekke dugnadsrunder før sommerferien. Styret og kommunestyregruppen deltok.

Etter sommeren hadde styret valgkampstyremøte én gang i uken. Dette ble gjennomført digitalt og varte en halvtime. Møtene hver morgen på Kaffebønna ble denne gangen byttet ut med et digitalt møte, der også stortingssekretariatet deltok. Disse møtene handlet utelukkende om media.

Det var en flytende organisering mellom valgkampen i Tromsø og valgkampen i Troms.

### **Lærepunkt for organisering**

* Neste valgkamp må vi bruke våre folk i lokalmiljøene mer. Vi må sørge for at folk som har sagt ja til å bli tatt bilde/video av, gjør det. Forskningen viser at kjennskap er viktig ved politisk budskap, og derfor bør vi prioritere dette opp.
* Valgkampstyremøter én gang i uken fungerte godt, og vi var flinkere på å dele på oppgavene enn i 2019-valgkampen. Men det var likevel noen som mente at dette var et forbedringspunkt. Det kunne for eksempel ha vært arrangert dugnadskvelder, der vi gjennomføre administrativt arbeid sammen.
* Vi burde ha hatt egne grupper/møtearenaer for skriving av kronikker.
* Debattansvar burde ha vært tydeligere fordelt slik det var i 2019-valgkampen.
* Lokalet var ikke permanent, men det var sentrumsnært og fungerte fint til dugnadsarbeid. Det var ikke et lokale det var mulig å møter i.

# 3 Arrangementer

Følgende arrangementer ble avholdt i valgkampen

* Valgkampsfrokost 28. juli 2021
* Sosialistisk Venstreparty med Torgeir Knag Fylkesnes 20. august
* Folkemøte med Audun Lysbakken 25. august 2021
* Villmarkskveld/Vandring i Tromsømarka med Arne Nævra 31. august 2021
* Gatefest. Ta havet tilbake. 11. september 2021
* Valgvaken 13. september 2021

I tillegg planla vi møter i bydelene, men disse ble avlyst like før på grunn av en møtekonflikt.

### **Lærepunkt for arrangementer**

* Arrangementene hadde veldig godt besøk, og Ølhallen hadde tariff, så det var lurt å bruke dette til både folkemøtet og valgvaken, men ved begge arrangementene ble lokalet for smått.
* Enkeltmedlemmer i styret tok større ansvar for hvert sitt arrangement. Dette fungerte bra.
* Ved planlegging av folkemøtet ble kommunikasjonen innad i partiet utfordrende. Det ble for mange kokker.
* Gatefesten var trivelig og fungerte overraskende bra. Det var aktive medlemmer som møtte, men denne kan gjentas fordi det var et godt nok arrangement.
* Det var riktig antall arrangementer og de hadde passende tema. Også denne valgkampen ble skolering nedprioritert. Denne prioriteringen er riktig, men bør også forankres.

# 4 Aktiviteter: rode, stand og ringedugnad

Det ble gjennomført en roderunde før sommeren og en etter sommeren. Ved begge rundene ble tilnærmet alle områdene dekket.

Det var også en rekke stands. De første var før sommerferien, mens de siste var like før valget. Det var stand hver lørdag delt opp i to økter og en gang i ukedagene. Det var også noen standsaksjoner på Kvaløya, Charlottenlund, på UiT og på UNN. Studentlaget tok ansvar for en rekke av UiT-standene.

Det ble gjennomført 11 ringedugnader. Vi ringe på tirsdag og torsdag fra 19 til 21, samt på søndag fra 13 til 15. Hver gang deltok i underkant av fem.

Sammenlignet med tidligere valgkamper var det færre debatter, men SV i Troms deltok på alle som var mulig å være med på.

## **4.1 Annonser**

I år produserte vi en god del annonser i både nettaviser, papiraviser, på sosiale medier og gjennom google. I tillegg produserte vi en radioannonse, tre annonser på Youtube og en videoannonse på SnapChat. Dette gjorde at vi hadde en god tilstedeværelse på digitale flater. Kompetansen til å produsere lokale annonser og gode linke-sider var en styrke i denne valgkampen.

## 4.2 Innholdsholdsproduksjonen til sosiale medier

I løpet av valgkampen ble det postet minimum en gang om dagen fra starten av juni og fram til valgdagen. Denne høye aktiviteten kom av at det ble produsert mye innhold i den tidlige og rolige fasen av valgkampen, som ble planlagt og postet senere i valgkampen. Dette gjorde at vi i den mer hektiske delen av valgkampen ikke trengte å prioritere like mye tid til produksjon av innhold til sosiale medier, og vi kunne istedenfor bruke tiden på andre ting.

Til neste valgkamp bør vi filme flere videoer av god kvalitet. Dette er noe vi ikke har kunnskap og ferdigheter på nå, men bør prioritere i forkant av neste valgkamp.

## 4.2 Roderunder og standløpeseddel

Denne valgkampen bestemte vi oss for å organisere utdelingen av rodeløpesedler på en annen måte enn for to år siden. I år valgte vi å kjøre ut løpesedlene til personene som skulle gå roden. Dette fungerte bedre enn at personene kom til kontoret for å hente. Det gjorde også at vi fikk levert ut løpesedlene kjappere enn sist.

Teksten på den første rodeløpeseddelen handlet om å minne folk på hvor flink Torgeir er. Denne teksten fungerte godt som en start på valgkampen. Den andre rodelæpeseddelen handlet mer om politikken vår, og tok for seg 10 punkter for Nord-Norge. Denne teksten kunne vært bedre. I denne rodeløpeseddelen var det i tillegg en presentasjon av topp 4 kandidater. Dette fungerte godt. I løpeseddelen som ble brukt på stand i hele fylket manglet en slik presentasjon. Det må vi ha til neste valgkamp. Spesielt i resten av fylket var det et behov for å bli kjent med kandidatene. Det kunne også vært en tanke å ha en liste over alle kandidatene.

### **Lærepunkt for aktiviteter**

* Ringingen ble avsluttet den siste uken før forhåndsstemmingen, men kunne ha vært avsluttet allerede søndagen før, altså 5. september.
* Vi bør vurdere å ikke ha mat under ringingen. Det var ikke derfor folk kom, og det økte utgiftene og organisasjonsarbeidet noe.
* Aktivistorganiseringsprogrammet Zetk.in muliggjorde å involvere medlemmene på en annen måte enn før. Det fungerte å stille medlemmene konkrete spørsmål om hvilke tidspunkter og hvilke aktiverer de ønsker å delta på.
* Å gå postkasseaksjoner var den mest populære aktiveten. Neste gang bør vi passe enda nøyere på at standståere og ringere ikke blir tilbud å gå postkasseaksjon, med mindre det er nødvendig, slik at vi ikke bruker aktivistene på aktiviteter som det er enklere å få folk til.
* Forskning viser at dørbank har god effekt. Vi bør gjennomføre noen kvelder ved neste valgkamp med toppkandidatene.
* Å sende ut politisk budskap gjennom nyhetsbrevene og på sms gjorde vi mye mer enn før, og det bør vi fortsette med. Dette kan ha virket mobiliserende i nærmiljøet til folk.
* Vi nedprioriterte stand denne valgkampen sammenlignet med 2019-valgkampen. Arbeiderpartiet og Høyre gjorde tilsynelatende ikke det samme. Begrunnelsen av pandemien og ompriortering av ressurser. Denne prioriteringen var nok rett, gitt forskningen hva gjelder stand, men den kan diskuteres.

Vedlegg 4: Liste over folkevalgte og tillitsvalgte

|  |
| --- |
| Liste over folkevalgte og tillitsvalgte  |
| Nasjonalt |
| Torgeir Knag Fylkesnes | stortingsrepresentant og nestleder i SV |
| Bjarne Rhode | landsstyrerepresentant |
| Stine Østnor | medlem av internasjonalt utvalg |
| Reidun Berntsen Heggen | medlem av EU/EØS-utvalget |
| Pål Julius Skogholt | leder av forberedende valgkomité til landsmøtet 2021 |
| Matias Hogne Kjerstad | medlem av valgkomiteen på landsmøtet 2021 |
| Fylkeskommunalt |  |
| Bjarne Rhode | fylkesråd for utdanning, leder av Troms og Finnmark SV, medlem av fylkestingsgruppen (i permisjon så lenge han er fylkesråd) |
| Maja Sandvik Lockert | kasserer for Troms og Finnmark SV og 3. AU-medlem |
| Sigrid Bjørnhaug Hammer | leder av Troms og Finnmark SU og SUs medlem av fylkesstyret |
| Pål Julius Skogholt | leder av forberedende valgkomité til fylkesårsmøtet 2021 og «ordstyrer»/leder av valgkampgruppen i Troms |
| Gunhild Johansen | leder av forberedende valgkomité til fylkesårsmøtet 2022 |
| Kommunalt  |
| Pål Julius Skogholt | gruppeleder, formannskapsmedlem, kommunestyremedlem og nestleder av Miljø-, klima og samferdselsutvalget (frem til desember 2021) |
| Abdallah Mohammed Ali | kommunestyremedlem, medlem av Helse og velferdsutvalget, og leder av Integreringsrådet |
| Åsne Høgetveit | formannskapsmedlem, kommunestyremedlem, og medlem av Kommune- og byutviklingsutvalget.  |
| Gunhild Johansen | leder av Helse- og velferdsutvalget og kommunestyremedlem |
| Benjamin Notkevich | leder av Oppvekst- og utdanningsutvalget og kommunestyremedlem (frem til desember 2021) |
| Maja Sandvik Lockert | kommunestyremedlem og medlem av Kultur-, idrett- og friluftslivutvalget |
| Sigrid Bjørnhaug Hammer | kommunestyremedlem og medlem av Miljø-, klima og samferdselsutvalget |
| Ingrid Hovda Lien | 1. vara til kommunestyret og medlem av Kommune- og byutviklingsutvalget |
| Marie Hella Lindberg  | 2. vara til kommunestyret |
| Gerd Karin Bjørhovde | 3. vara til kommunestyret og medlem av Kontrollutvalget |
| Matias Hogne Kjerstad | 4. vara til kommunestyret |
| Bi Haavind | 5. vara til kommunestyret |
| Birgitte Marie Laksforsmo | 6. vara til kommunestyret |
| Tonje Braaten | 7. vara til kommunestyret |
|  |
| Jørund Jørgensen | leder av Skattetaksnemnda |
| Åsne Høgetveit | medlem i styret til Tromsøbadet |
| Sigrid Bjørnhaug Hammer | medlem av Likestillingsutvalget (ikke et hovedutvalg) |
| Stein Valkoinen | leder av Viltnemnda |
| Ellen Øseth | medlem av styret til Tromsø kommunale pensjonskasse |
| Maja Sandvik Lockert | medlem av styret til ASVO og av styret til Aurora Kino |
| May-Britt Ellingsen | nestleder i styret til Tromsø havn |
| Pål Julius Skogholt | medlem av styret til Remiks |
| Gunhild Johansen | medlem av styret til Tromsø parkering |